Աշոտ Գիզիրյան
Աշոտ Անդրանիկի Գիզիրյան (), Հայաստանի Հանրապետության Շիրակի մարզի նախկին մարզպետ։

Կենսագրություն 
Ծնվել է 1958 թվականի սեպտեմբերի 26-ին Արցախի Վերին Շեն գյուղում։ Արցախյան պատերազմի մասնակից է։ Ունի ոստիկանության գեներալ-մայորի կոչում։ Ծառայել է ԽՍՀՄ զինված ուժերում։

Կրթություն 
 1983-1985 թթ. - ԽՍՀՄ Միլիցիայի միջնակարգ մասնագիտական դպրոց
 1989-1992 թթ. - ԽՍՀՄ Միլիցիայի բարձրագույն դպրոց։

Աշխատանքային գործունեություն 
 1983-1991 թթ. - ՀՀ ՆԳ նախարարության Արթիկի բաժին՝ տեղային տեսուչ
 1991-1992 թթ. - ՀՀ ՆԳ նախարարության Արթիկի բաժնի պետի տեղակալ
 1992-1994 թթ. - ՀՀ ՆԳ նախարարության Արթիկի բաժնի պետ
 1994-1995 թթ. - ՀՀ ՆԳ նախարարության Շիրակի մարզային վարչության պետ
 1995 թ. - ՀՀ ՆԳ նախարարության քրեական հետախուզության վարչության պետ
 1995-1996 թթ. - ՀՀ ՆԳ նախարարության Լոռու մարզային վարչության պետ
 1996-2000 թթ. - ՀՀ ՆԳ նախարարության Շիրակի մարզային վարչության պետ
 2000-2002 թթ. - ՀՀ ոստիկանության Երևան քաղաքի վարչության պետ
 2002-2008 թթ. - ՀՀ ոստիկանության կազմակերպված հանցավորության դեմ պայքարի գլխավոր վարչության պետ
 2008-2009 թթ. - ՀՀ հարկային պետական ծառայության օպերատիվ հետախուզական վարչության պետ
 2009 թ. փետրվարի 20-ին ՀՀ Նախագահի հրամանագրով նշանակվել է ՀՀ արդարադատության նախարարության քրեակատարողական վարչության պետ։
 2010 թ. մայիսի 19-ին ՀՀ Նախագահի հրամանագրով ազատվել է ՀՀ արդարադատության նախարարության քրեակատարողական վարչության պետի պաշտոնից
 2010 թ. մայիսի 20-ին ՀՀ կառավարության որոշմամբ նշանակվել է Հայաստանի Հանրապետության Շիրակի մարզպետ։
 2013 թ. փետրվարի 28-ին ՀՀ կառավարության որոշմամբ ազատվել է Հայաստանի Հանրապետության Շիրակի մարզպետի պաշտոնից՝ իր դիմումի համաձայն։

Պարգևներ 
Պարգևատրվել է նախկին ԽՍՀՄ, Հայաստանի Հանրապետության և Լեռնային Ղարաբաղի Հանրապետության բազմաթիվ շքանշաններով ու մեդալներով, այդ թվում, ՀՀ Նախագահի կողմից՝ 2-րդ աստիճանի Մարտական խաչ շքանշանով և "Արիության մեդալով", ԼՂՀ Նախագահի կողմից՝ 2-րդ աստիճանի Մարտական խաչ շքանշանով։

Արտաքին հղումներ 
 Աշոտ Գիզիրյանը ՀՀ Կառավարության պաշտոնական կայքում

Ծանոթագրություններ 

Սեպտեմբերի 26 ծնունդներ
Հայ գեներալներ
Հայ ոստիկաններ
Ոստիկանության գեներալներ
Ոստիկանության գեներալ-մայորներ